राष्ट्रीय राजधानी में शनिवार को विपक्षी दलों ने जुलूस निकाला और केंद्र सरकार पर हमलावर रुख अपनाते हुए उस पर ‘फासीवादी राजनीति’ करने का आरोप लगाया और कहा कि वे मुद्दे को संसद में उठाएंगे। जुलूस में बड़ी संख्या में छात्रों और जेएनयू के प्रोफेसरों ने भी हिस्सा लिया। जुलूस मंडी हाउस से संसद तक पहुंचा। जुलूस में राष्ट्रीय स्वयंसेवक संघ (आरएसएस) से संबद्ध अखिल भारतीय विद्यार्थी परिषद (एबीवीपी) द्वारा दिल्ली विश्वविद्यालय (डीयू) परिसर में हिंसा फैलाए जाने के खिलाफ नारे लगाए।